|  |  |  |  |
| --- | --- | --- | --- |
| Latvijas melioratoru biedrības  Hidromelioratīvās būvniecības speciālistu sertifikācijas centrs | | | |
| Kvalitātes rokasgrāmata | | | 5.sadaļa |
| Hidromelioratīvās būvniecības speciālistu sertifikācijas shēma | | | Lapu skaits:2  Pielikumi: |
| Apstiprināja | SC vadītājs J.Kalniņš |  | 09.04.2024. |

1. Sertifikācijas shēmas pamatojums:
   1. Likums par reglamentētajām profesijām un profesionālās kvalifikācijas atzīšana” (20.06.2001.);
   2. Ministru kabineta 2018.gada 20.marta noteikumi Nr.169 “Būvspeciālistu kompetences novērtēšanas un patstāvīgās prakses uzraudzības noteikumi”.
   3. Ekonomikas ministrijas rīkojums Nr.2.17-1/2018/52 “Par vadlīniju un prasību apstiprināšanu būvspeciālistu kompetences pārbaudes iestādēm un to publiskošanu” apstiprinātās vadlīnijas un prasības;
   4. Standarts LVS EN/ISO 17024 “Atbilstības novērtēšana. Vispārīgās prasības personu sertificēšanas institūcijām”.
   5. Standarts LVS EN/ISO 9001 “Kvalitātes pārvaldības sistēmas. Prasības”.
2. Sertifikācijas sfēra:
   1. MELIORĀCIJAS SISTĒMAS:

- projektēšana;

- būvdarbu vadīšana un būvuzraudzība.

* 1. HIDROTEHNISKĀS BŪVES:
* projektēšana;
* būvdarbu vadīšana un būvuzraudzība.

1. Sertifikācijas pretendenti.

Par hidromelioratīvās būvniecības sertifikāta pretendentu var būt jebkura fiziska persona, neatkarīgi no finansiāliem vai citādiem ierobežojumiem, kura ieguvusi vismaz:

* 1. otrā līmeņa profesionālo augstāko izglītību un piektā līmeņa profesionālo kvalifikāciju hidrotehnikas vai meliorācijas profesijās un divu gadu profesionālo pieredzi pēdējo septiņu gadu laikā attiecīgajā jomā un sfērā – projektēšanā, būvdarbu vadīšanā un būvuzraudzībā;
  2. otrā līmeņa profesionālo augstāko izglītību un piektā līmeņa būvinženiera profesionālo kvalifikāciju būvniecības, kā arī inženiera vides un ūdenssaimniecības studiju programmās un divu gadu profesionālo pieredzi pēdējo septiņu gadu laikā attiecīgajā jomā un sfērā – būvdarbu vadīšanā un būvuzraudzībā;
  3. otrā līmeņa profesionālo augstāko izglītību un piektā līmeņa būvinženiera profesionālo kvalifikāciju būvniecības, kā arī inženiera vides un ūdenssaimniecības studiju programmās, ja tajās iekļauti hidrotehniku un meliorāciju profilējoši kursi, (piemēram - hidroloģija, hidraulika, meliorācija, hidrotehniskās būves) un divu gadu profesionālo pieredzi pēdējo septiņu gadu laikā attiecīgajā jomā un sfērā – projektēšanā;

3.4. pirmā līmeņa profesionālo augstāko izglītību un ceturtā līmeņa profesionālo kvalifikāciju būvniecības studiju programmā un divu gadu profesionālo pieredzi pēdējo septiņu gadu laikā attiecīgajā jomā un sfērā – būvdarbu vadīšanā un būvuzraudzībā.

1. Fiziska persona, kura attiecīgo izglītību un profesionālo pieredzi ir ieguvuši ārzemēs, var būt par sertifikācijas pretendentu atbilstoši 3.punktā noteiktajam, ja tās izglītība atbilst likumā “Par reglamentētajām profesijām un profesionālās kvalifikācijas atzīšanu” noteiktajā kārtībā.
2. Lai sertifikācijas pretendentu SC varētu atzīt par sertifikācijas kandidātu un atzīt par kompetentu būvspeciālistu attiecīgās darbības sfērās, jāpārliecinās, ka:

* SC spēj nodrošināt pieprasīto sertifikāciju;
* pretendentam ir nepieciešamais izglītības līmenis;
* pretendentam ir nepieciešamais profesionālās prakses ilgums un izpildīta minimālās prakses programma;
* pretendents nav sodīts, vai iesnieguma izskatīšanas laikā nav saukts pie kriminālatbildības, vai tam ir noņemta vai dzēsta sodāmība par noziedzīgu nodarījumu tiesību normu pārkāpšanā būvniecības jomā.

1. Lai sertifikācijas kandidāta eksaminēšana nodrošinātu pietiekošu kompetenci, objektivitāti un “caurspīdīgumu”:

* eksamināciju veic ekspertu komisija;
* eksaminācijas process tiek protokolēts;
* eksaminācija notiek rakstiski, kā arī mutiski (ieraksta audioierakstā);
* eksāmenu biļešu jautājumi ir atbilstoši eksāmenu programmai un jautājumu grupām;
* eksāmenu biļetes ir ar vienveidīgu struktūru (jautājumu skaitu un grūtības pakāpi);
* eksāmenu jautājumi netiek publiskoti;
* eksaminatoriem ir jāidentificē jebkuri zināmi interešu konflikti un jānodrošina neietekmēta vērtēšana.

1. Lēmumu par kandidāta kompetenci pieņem SC vadītājs, ievērojot eksaminācijas rezultātu un ekspertu komisijas atzinumu.
2. Būvspeciālistu patstāvīgo praksi uzrauga SC eksperti, veicot pārbaudes saskaņā ar Būvniecības likuma 13.panta 9’.daļā noteikto uzdevumu un noteikto apjomu.
3. Lēmumu par būvprakses sertifikāta vai sertifikāta darbības sfēras apturēšanu, atjaunošanu vai anulēšanu pieņem saskaņā ar MK noteikumu 47.-57.punktu normām.
4. SC konstruktīvā, neietekmējamā un savlaicīgā veidā izskata, pieņem pamatotu lēmumu, ja nepieciešamas, veic korekcijas sertificēšanas procedūrā un sniedz atbildi uz sertificēšanas pretendentu, kandidātu un būvspeciālistu iesniegtajām apelācijām un citu personu sūdzībām par būvspeciālistu patstāvīgās prakses pārkāpumiem un ētikas kodeksa neievērošanu.
5. SC vadītājs informē Sertifikācijas shēmas komiteju par nepieciešamām izmaiņām sertifikācijas procedūrā, kas izskata ieteikumus par shēmas aktualizāciju.
6. SC vadītājam ir tiesības un pienākums akceptēt, regulāri verificēt un atjaunot sertifikācijas specifikācijas.